કેનાલ ઉપર રાખેલા મશીનમાં તોડફોડ કરવાને મામલે મેથાણના રાજુભાઇ ઇશ્વરભાઇ પટેલ, સરવાળના વિનોદભાઇ જાદવભાઇ પટેલએ અજાણ્યા શખ્સો સામે પોલીસ ફરિયાદ નોંધાવી છે. ભાગ્યે જ બનતી આવી ઘટનામાં આરોપીઓ સુધી પહોંચવુ તે પોલીસ માટે પડકારરૂપ બની ગયુ છે. તેમ છતાં બનાવની ગંભીરતાને ધ્યાને લઇને પોલીસે અલગ-અલગ દિશામાં તપાસ હાથ ધરી છે. જેમાં કેનાલનું પાણી મશીનથી ખેંચતા આગળના ગામમાં ન પહોંચતુ હોય તો ખેડૂતો પણ તોડફોડ કરી શકે. બન્ને ગામ વચ્ચે ડખો કરાવવા પણ આવુ કર્યુ હોવાનું માનવામાં આવી રહ્યુ છે. પરંતુ બે દિવસ પહેલા બન્ને ગામના ખેડૂતોએ કેનાલ પરથી કતલખાને લઇ જવાતા બળદોને બચાવી લીધા હતા. આ બાબતો ખાર રાખી તોડફોડ કર્યાનું પોલીસનું પણ માનવુ છે. છતાં અલગ-અલગ દિશામાં તપાસ હાથ ધરીને આરોપીઓને પકડવા પોલીસે તપાસ હાથ ધરી છે.